ᱢᱟᱦᱮᱥᱯᱩᱨ ᱵᱚᱱᱚᱛ

ᱢᱟᱦᱮᱥᱯᱩᱨ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱯᱟᱠᱩᱲ ᱦᱚᱱᱚᱛ ᱨᱮᱭᱟᱜ ᱯᱟᱠᱩᱲ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ᱾

ᱱᱟᱜᱟᱢ
ᱢᱟᱦᱮᱥᱯᱩᱨ ᱫᱚ ᱢᱟᱦᱮᱥᱯᱩᱨ ᱨᱟᱡᱽ ᱨᱮᱭᱟᱜ ᱦᱤᱸᱥ ᱠᱟᱱᱟ᱾

ᱚᱛᱱᱚᱜ
ᱢᱟᱦᱮᱥᱯᱩᱨ ᱨᱮᱭᱟᱜ ᱚᱛᱱᱚᱛ ᱴᱷᱟᱶ ᱫᱚ ᱦᱩᱭᱩᱜ ᱠᱟᱱᱟ ᱾

ᱱᱚᱣᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱯᱟᱠᱩᱲ ᱠᱷᱚᱱ ᱒᱘ ᱠᱤᱢᱤ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ᱾

ᱡᱟᱹᱥᱛᱤ ᱠᱟᱭᱛᱮ ᱵᱩᱨᱩ ᱴᱚᱴᱷᱟᱠᱤᱭᱟᱹ ᱮᱞᱟᱠᱟ ᱠᱟᱱ ᱨᱮᱦᱚᱸ, ᱯᱟᱠᱩᱲ ᱦᱚᱱᱚᱛ ᱨᱮᱭᱟᱜ ᱟᱫᱚᱢ ᱟᱫᱚᱢ ᱴᱷᱮᱱ ᱥᱚᱢᱟᱱ ᱚᱛ ᱦᱚᱸ ᱢᱮᱱᱟᱜ ᱜᱮᱭᱟ᱾ 
ᱦᱚᱱᱚᱛ ᱨᱮᱭᱟᱜ ᱵᱟᱨᱦᱮ ᱨᱮ ᱢᱮᱱᱟᱜ ᱯᱷᱟᱨᱟᱠᱠᱟ ᱯᱷᱤᱰᱟᱨ ᱠᱮᱱᱮᱞ ᱟᱨ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱛᱟᱞᱟ ᱨᱮ ᱢᱤᱫ ᱡᱤᱞᱤᱧ ᱢᱮᱱᱠᱷᱟᱱ ᱱᱟᱱᱦᱟ ᱟᱹᱰᱤ ᱟᱨᱡᱟᱣᱟᱱ ᱴᱚᱴᱷᱟ ᱢᱮᱱᱟᱜᱼᱟ᱾ ᱞᱤᱴᱤᱯᱟᱲᱟ ᱟᱨ ᱟᱢᱲᱟᱯᱟᱲᱟ ᱵᱚᱱᱚᱛ ᱫᱚ ᱡᱟᱹᱥᱛᱤ ᱠᱟᱭᱛᱮ ᱵᱩᱨᱩ ᱴᱚᱴᱷᱟ ᱠᱟᱱᱟ᱾ ᱢᱤᱫ ᱚᱠᱛᱮ ᱱᱚᱣᱟ ᱦᱚᱱᱚᱛ ᱱᱚᱸᱰᱮᱱᱟᱜ ᱵᱤᱨ ᱠᱷᱟᱹᱛᱤᱨ ᱧᱩᱢᱚᱜ ᱠᱟᱱ ᱛᱟᱦᱮᱸᱱᱟ, ᱱᱤᱛ ᱚᱱᱟ ᱠᱚ ᱡᱷᱚᱛᱚ ᱪᱟᱵᱟ ᱟᱠᱟᱱᱟ, ᱵᱩᱨᱩ ᱪᱚᱴ ᱠᱚᱨᱮ ᱢᱤᱫ ᱵᱟᱨ ᱢᱮᱱᱟᱜ ᱫᱚ ᱢᱮᱱᱟᱜ ᱟᱠᱟᱫᱟ ᱜᱮᱭᱟ᱾

ᱢᱟᱦᱮᱥᱯᱩᱨ ᱵᱚᱱᱚᱛ ᱨᱮᱭᱟᱜ ᱠᱚᱧᱮ ᱥᱮᱫ ᱦᱤᱨᱚᱱᱯᱩᱨ ᱟᱨ ᱯᱟᱠᱩᱲ, ᱥᱟᱢᱟᱝ ᱥᱮᱫ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱢᱩᱨᱟᱨᱟᱭ ᱑ ᱟᱨ ᱱᱚᱞᱦᱟᱴᱤ ᱑, ᱮᱛᱚᱢ ᱥᱮᱫ ᱨᱮ ᱯᱟᱠᱩᱲᱤᱭᱟᱹ ᱟᱨ ᱯᱟᱪᱮ ᱥᱮᱫ ᱟᱢᱲᱟᱯᱟᱲᱟ ᱟᱨ ᱫᱩᱢᱠᱟᱹ ᱦᱚᱱᱚᱛ ᱨᱮᱭᱟᱜ ᱜᱳᱯᱤᱠᱟᱱᱫᱟᱨ ᱵᱚᱱᱚᱛ ᱢᱮᱱᱟᱜᱼᱟ᱾

ᱢᱟᱦᱮᱥᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱫᱚ ᱔᱕᱐.᱙᱙ ᱪᱟᱹᱣᱠᱟᱹ ᱠᱤᱢᱤ ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾ ᱢᱟᱦᱮᱥᱯᱩᱨ ᱯᱩᱞᱤᱥ ᱤᱥᱴᱮᱥᱚᱱ ᱱᱚᱣᱟ ᱵᱚᱱᱚᱛ ᱨᱮ ᱥᱮᱵᱟᱭ ᱮᱢ ᱮᱫᱟ᱾ ᱢᱟᱦᱮᱥᱯᱩᱨ ᱵᱚᱱᱚᱛ ᱨᱮᱭᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱢᱟᱦᱮᱥᱯᱩᱨ ᱟᱹᱛᱩ ᱨᱮ ᱢᱮᱱᱟᱜᱼᱟ᱾

ᱰᱮᱢᱚᱜᱽᱨᱟᱯᱷᱤ
ᱦᱚᱲ ᱮᱞ
᱒᱐᱑᱑ ᱨᱮᱭᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱢᱟᱦᱮᱥᱯᱩᱨ ᱵᱚᱱᱚᱛ ᱨᱮ ᱜᱩᱴ ᱒,᱐᱘,᱘᱖᱒ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱩᱠᱩ ᱥᱟᱱᱟᱢ ᱦᱚᱲ ᱜᱮ ᱟᱹᱛᱩ ᱫᱤᱥᱚᱢ ᱨᱮᱠᱚ ᱛᱟᱦᱮᱱ ᱠᱟᱱᱟ᱾ ᱜᱩᱴ ᱦᱚᱲ ᱮᱞ ᱢᱩᱸᱫᱽ ᱨᱮ ᱑,᱐᱔,᱙᱘᱔ (᱕᱐%) ᱜᱚᱴᱟᱱ ᱠᱚᱲᱟ ᱟᱨ ᱑,᱐᱓,᱘᱗᱘ (᱕᱐%) ᱜᱚᱢᱟᱱ ᱠᱩᱲᱤ ᱢᱮᱱᱟᱜ ᱠᱚᱣᱟ᱾ ᱐ - ᱖ ᱥᱮᱨᱢᱟ ᱩᱢᱮᱨ ᱨᱮᱱ ᱦᱚᱲ ᱠᱚᱣᱟᱜ ᱮᱞ ᱫᱚ ᱓᱗,᱗᱙᱘᱾ ᱵᱚᱱᱚᱛ ᱨᱮ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱞᱮᱠᱷᱟ ᱑,᱐᱒,᱔᱖᱗ (᱔᱙.᱐᱖%)᱾

ᱥᱤᱠᱷᱱᱟᱹᱛ
᱒᱐᱑᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱢᱟᱦᱮᱥᱯᱩᱨ ᱵᱚᱱᱚᱛ ᱨᱮ ᱘᱙,᱕᱓᱗ (᱖ ᱥᱮᱨᱢᱟ ᱠᱷᱚᱱ ᱰᱷᱮᱨ ᱩᱢᱮᱨ ᱨᱮᱱ ᱦᱚᱲ ᱠᱚᱣᱟᱜ ᱕᱒.᱓᱔%) ᱜᱟᱱ ᱥᱤᱠᱷᱱᱟᱹᱛᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱱᱩᱠᱩ ᱢᱩᱸᱫᱽ ᱨᱮ ᱕᱒,᱖᱑᱖ (᱕᱙%) ᱫᱚ ᱠᱚᱲᱟ ᱟᱨ ᱓᱖,᱙᱓᱑ (᱔᱑%) ᱜᱚᱴᱟᱱ ᱫᱚ ᱠᱩᱲᱤ ᱢᱮᱱᱟᱜ ᱠᱚᱣᱟ᱾

ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱤᱧᱚᱛᱤᱭᱟᱹ ᱦᱚᱲᱞᱮᱠᱷᱟ ᱨᱮᱭᱟᱜ ᱯᱟᱠᱩᱲ ᱥᱮᱱᱥᱟᱥ ᱦᱮᱱᱰᱵᱩᱠ ᱞᱮᱠᱟᱛᱮ, ᱯᱟᱠᱩᱲ ᱦᱚᱱᱚᱛ ᱨᱮ ᱒,᱘᱖,᱓᱐᱐ (᱓᱑.᱘᱐%) ᱦᱚᱲ ᱥᱟᱱᱛᱟᱲᱤ, ᱚᱱᱟ ᱛᱟᱭᱚᱢ ᱒,᱕᱓,᱐᱗᱐ (᱒᱗.᱙᱙%) ᱦᱚᱲ ᱵᱟᱝᱞᱟ ᱟᱨ ᱑,᱐᱑,᱔᱔᱐ (᱑᱑.᱒᱗%) ᱦᱚᱲ ᱦᱤᱱᱫᱤ ᱯᱟᱹᱨᱥᱤ ᱛᱮᱠᱚ ᱨᱚᱲ ᱮᱫᱟ᱾

ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱨᱟᱡᱽ ᱯᱟᱹᱨᱥᱤ ᱟᱨ ᱥᱟᱱᱛᱟᱲᱤ ᱫᱚ ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱭᱟᱜ ᱞᱮᱠᱷᱟ ᱥᱟᱸᱜᱮ ᱯᱟᱹᱨᱥᱤ ᱠᱟᱱᱟ᱾ 

ᱨᱮᱸᱜᱮᱡ ᱦᱟᱞᱚᱛ
᱒᱐᱐᱔-᱒᱐᱐᱕ ᱥᱮᱨᱢᱟ ᱨᱮ ᱯᱟᱠᱩᱲ ᱦᱚᱱᱚᱛ ᱨᱮᱱ ᱕᱐-᱖᱐% ᱦᱚᱲ ᱨᱮᱸᱜᱮᱡ ᱜᱟᱲ ᱠᱷᱚᱱ ᱞᱟᱛᱟᱨ (ᱵᱤ.ᱯᱤ.ᱮᱞ) ᱨᱮᱠᱚ ᱛᱟᱦᱮᱸ ᱠᱟᱱᱟ᱾ ᱥᱟᱦᱮᱵᱽᱜᱚᱸᱡᱽ, ᱫᱮᱣᱜᱷᱚᱨ ᱟᱨ ᱜᱟᱲᱣᱟ ᱦᱚᱱᱚᱛ ᱨᱮᱦᱚᱸ ᱱᱚᱝᱠᱟ ᱜᱮ ᱦᱟᱞᱚᱛ ᱛᱟᱦᱮᱸ ᱠᱟᱱᱟ᱾ ᱡᱷᱟᱨᱠᱷᱚᱸᱰ ᱨᱮ ᱨᱮᱸᱜᱮᱡ ᱨᱮᱭᱟᱜ ᱫᱚᱨ ᱑᱙᱙᱓-᱙᱔ ᱨᱮ ᱖᱖% ᱠᱷᱚᱱ ᱒᱐᱐᱔-᱒᱐᱐᱕ ᱨᱮ ᱔᱖% ᱠᱚᱢ ᱟᱠᱟᱱᱟ, ᱒᱐᱐᱑ ᱨᱮᱫᱚ ᱱᱚᱣᱟ ᱫᱚᱨ ᱓᱙.᱑% ᱨᱮ ᱦᱮᱡ ᱟᱬᱜᱳ ᱟᱠᱟᱱᱟ᱾

ᱠᱟᱹᱣᱰᱤᱭᱟᱹᱨᱤ

ᱡᱤᱭᱚᱱ ᱠᱷᱟᱸᱰᱟᱣ

ᱯᱚᱨᱤᱠᱟᱴᱷᱟᱢᱳ

ᱠᱩᱭᱞᱟᱹ ᱠᱷᱟᱫᱟᱱ
ᱪᱟᱥ ᱠᱟᱹᱢᱤ

ᱞᱤᱪᱟᱹᱲ ᱴᱚᱴᱷᱟ ᱨᱮᱭᱟᱜ ᱜᱚᱲᱚ ᱥᱚᱯᱚᱦᱚᱫ

ᱥᱮᱪᱮᱫ

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱡᱷᱟᱨᱠᱷᱚᱸᱰ
ᱛᱷᱚᱠ: ᱯᱟᱠᱩᱲ ᱦᱚᱱᱚᱛ
ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ
ᱛᱷᱚᱠ: ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ

ᱥᱟᱹᱠᱷᱭᱟᱹᱛ